Brent av solen

Brent av solen (originaltittel: Утомлённые солнцем, Utomljonnyje solntsem) er en russisk dramafilm fra 1994 regissert av Nikita Mikhalkov. Mikhalkov er også medprodusent og medforfatter, og spiller i tillegg hovedrollen i filmen. Andre sentrale roller spilles av Oleg Mensjikov og Ingeborga Dapkunaite.

Brent av solen ble tildelt Juryens Store Pris (Grand Prix) ved Filmfestivalen i Cannes i 1994 og året etter Oscar for beste fremmedspråklige film. Den ble forholdsvis godt mottatt av anmelderne og har oppnådd 77% på Rotten Tomatoes.http://www.rottentomatoes.com/m/burnt_by_the_sun/ «Ganske nær ved å være et mesterverk», skrev Aftenpostens anmelder.Hvem Hva Hvor 1996, s.161

Handling
Revolusjonshelten oberst Kotov (Nikita Mikhalkov) tilbringer en idyllisk sommer på et landsted sammen med sin kone og sin seks år gamle datter, samt noen venner. Idyllen blir brutt på en drastisk måte da hans slektning Dimitrij (Oleg Mensjikov) dukker opp etter ti år. Dimitrij og Kotovs kone var tidligere kjærester og han klarer å sjarmere både henne og datteren. Men Kotov lar seg ikke lure av hans sjarme: Han skjønner at Dimitrij jobber for det hemmelige politiet og at han har til hensikt å arrestere ham. Stalintiden begynner etterhvert å vise sitt sanne ansikt.

I rollene
(utvalg)
 Oleg Mensjikov –  Dimitrij (Mitja) 
 Nikita Mikhalkov –  Oberst Sergej Petrovitsj Kotov 
 Ingeborga Dapkūnaitė –  Marusia 
 Nadezjda Mikhalkova –  Nadja 
 André Oumansky –  Philippe 
 Vjatsjeslav Tikhonov –  Vsevolod 
 Svetlana Krjutsjkova –  Mokhova 
 Vladimir Iljin –  Kirik

Referanser

 Eksterne lenker 




Kategori:Filmer fra 1994
Kategori:Russiske dramafilmer
Kategori:Russiske krigsfilmer
Kategori:Filmer lagt til Sovjetunionen under Stalintiden
Kategori:Filmer satt til 1930-årene
Kategori:Oscar-vinnere (fremmedspråklige film)
Kategori:Vinnere av Sølvklumpen
Kategori:Russiskspråklige filmer